Video: Mathys Roets durf die Swartbergpas aanMathys Roets op sy Segfree op die Swartbergpas in die Wes-Kaap (skermskoot uit die video) Ses jaar ná sy motorfietsongeluk is die sanger Mathys Roets nog steeds dieselfde avonturier. Hy het die Swartbergpas in ŉ Segfree, ŉ Segway waarin mens sit, aangedurf. “Ek het nooit gedink ek sou ooit weer dit kon doen nie,” sê Mathys in die video. “Dit is wonderlik om daar te wees, en regtig die lewe te ervaar. Die vryheid op ŉ Segfree is wonderlik!” Die asemrowende Swartbergpas is in die Klein-Karoo in die Wes-Kaap geleë tussen Oudtshoorn en Prince Albert. Roets was op 6 April 2009 in ‘n ernstige motorfietsongeluk betrokke op pad na die KKNK op Oudtshoorn. Hy het ‘n rugbesering opgedoen wat hom permanent in die onderlyf verlam gelaat het.